เว็บประชาธรรมถูกบล็อค คาดเหตุจากบทความวิจารณ์ชนชั้นกลางไทย
เว็บไซต์ประชาธรรม ซึ่งนำเสนอข่าวสารของภาคประชาสังคมและวิชาการ ถูกบล็อควันนี้ โดยได้รับจดหมายแจ้งจากผู้ให้บริการพื้นที่ (web hosting) โดยคัดลอกข้อความคำสั่งว่าสืบเนื่องจาก คสช. ได้ตั้งคณะกรรมการและ จนท. เพื่อตรวจสอบการกระทำผิด ทาง Internet ณ ศูนย์เทคโนโลยีทางทหาร (MTC/ศทท) ในการนี้ทาง THIX ได้รับคำสั่งให้จัด จนท. ใว้คอยประสานงานร่วมกับ ISP รายอื่นๆ อนึ่ง ทาง THIX ได้รับคำสั่งจากคณะ คตส.ของ ศทท. ให้ดำเนินการปิดกั้น URL ตรวจสอบพบว่าเป็น IP ที่อยู่ภายใต้การควบคุมดูแลของ IDC ดังนี้www.prachatham.com/detail.htm?code=i1_08092011_01Name: www.prachatham.comทางเว็บไซต์ประชาธรรมได้ตรวจสอบ url ที่แนบมา พบว่าเป็นบทความวิชาการของนักวิชาการไทยศึกษา ชาวญี่ปุ่น ศ.ทามาดะ โยชิฟูมิ จากมหาวิทยาลัยเกียวโต ซึ่งแสดงความเห็นด้วยกับการนำเสนอของอ.ปิ่นแก้ว เหลืองอร่ามศรี ที่ระบุว่า ขบวนการเสื้อแดงเป็นขบวนการที่ข้ามชนชั้น เป็นการรวมตัวกันของคนหลายชนชั้น หลายสถานะอาชีพ ซึ่งทำให้สามารถคิดต่อไปได้ว่าคนเสื้อแดงกำลังสร้างความหมายของคำว่า ชาติ ใหม่ ที่หมายถึงประชาชน เพื่อต่อสู้กับนิยามความหมายของคำว่า ชาติของฝ่ายตรงข้าม ฉะนั้นจึงน่าสนใจว่าขบวนการเสื้อแดงในอนาคตจะเป็นอย่างไร ในตอนท้ายของการแสดงความเห็น ศ.ทามาดะ ได้วิพากษ์สื่อมวลชนและปัญญาชน ที่มักจะยกย่องฐานะชนชั้นกลางให้สูงกว่าชนชั้นอื่น แล้วมองชนชั้นที่ต่ำกว่าว่า โง่ รวมถึงให้มาตรฐานการดำเนินชีวิตที่คนเสื้อแดงต้องดำเนินตาม ทั้งที่ ชนชั้นกลางก็ไม่ได้เป็นประชาธิปไตยมากกว่า ไม่ได้มีคุณภาพและคุณธรรมมากกว่าทั้งนี้บทความดังกล่าว เป็นบทความเก่านำเสนอไปตั้งแต่วันที่ 8 ตุลาคม 2554อย่างไรก็ตาม ขณะนี้ทางเว็บไซต์ประชาธรรมกำลังหารือว่าจะดำเนินการอย่างไรเพื่อให้เว็บไซต์สามารถทำงานได้อย่างต่อเนื่อง ในเบื้องต้นยังคงสามารถนำเสนอข่าวสารผ่านแฟนเพจต่อไป
เว็บไซต์ประชาธรรม ซึ่งนำเสนอข่าวสารของภาคประชาสังคมและวิชาการ ถูกบล็อควันนี้ โดยได้รับจดหมายแจ้งจากผู้ให้บริการพื้นที่ (web hosting) โดยคัดลอกข้อความคำสั่งว่า สืบเนื่องจาก คสช. ได้ตั้งคณะกรรมการและ
การปิดกั้นสื่อ,ชนชั้นกลาง,ประชาธรรม,รัฐประหาร 22 พ.ค. 2557